CELEX: 32015R0231
Language: sk
Date: 2015-02-11 00:00:00
Title: Vykonávacie nariadenie Komisie (EÚ) 2015/231 z  11. februára 2015 , ktorým sa mení vykonávacie nariadenie (EÚ) č. 720/2014 o prideľovaní dovozných práv pre žiadosti podané na obdobie od 1. júla 2014 do 30. júna 2015 v rámci colnej kvóty otvorenej nariadením (ES) č. 431/2008 pre mrazené hovädzie mäso a ktorým sa stanovujú dodatočné množstvá, ktoré sa majú prideliť

14.2.2015   
            
            
               SK
            
            
               Úradný vestník Európskej únie
            
            
               L 39/5
            
         VYKONÁVACIE NARIADENIE KOMISIE (EÚ) 2015/231
   z 11. februára 2015,
   ktorým sa mení vykonávacie nariadenie (EÚ) č. 720/2014 o prideľovaní dovozných práv pre žiadosti podané na obdobie od 1. júla 2014 do 30. júna 2015 v rámci colnej kvóty otvorenej nariadením (ES) č. 431/2008 pre mrazené hovädzie mäso a ktorým sa stanovujú dodatočné množstvá, ktoré sa majú prideliť
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:
   
               (1)
            
            
               Vykonávacím nariadením Komisie (EÚ) č. 720/2014 (2) sa stanovuje koeficient pridelenia, ktorý sa má uplatňovať na množstvá, na ktoré boli podané žiadosti o dovozné práva na obdobie od 1. júla 2014 do 30. júna 2015 v rámci colnej kvóty otvorenej nariadením (ES) č. 431/2008 (3) pre mrazené hovädzie mäso.
            
         
               (2)
            
            
               Po uverejnení vykonávacieho nariadenia (EÚ) č. 720/2014 Spojené kráľovstvo oznámilo Komisii administratívnu chybu, ktorá viedla k tomu, že bolo oznámené vyššie množstvo, než o ktoré sa skutočne požiadalo. Zo zohľadnenia skutočne požadovaného množstva vyplýva zvýšenie koeficientu pridelenia a dovozných práv, ktoré sa majú prideliť všetkým príslušným prevádzkovateľom.
            
         
               (3)
            
            
               Vykonávacie nariadenie (EÚ) č. 720/2014 by sa preto malo zodpovedajúcim spôsobom zmeniť.
            
         
               (4)
            
            
               Mali by sa stanoviť pravidlá pridelenia vyplývajúcich dodatočných dovozných práv prevádzkovateľom.
            
         
               (5)
            
            
               Keďže dodatočné dovozné práva treba prideliť čo najskôr, toto nariadenie by malo nadobudnúť účinnosť dňom nasledujúcim po jeho uverejnení,
            
         PRIJALA TOTO NARIADENIE:
   Článok 1
   V článku 1 vykonávacieho nariadenia (EÚ) č. 720/2014 sa údaj „27,09851 %“ nahrádza údajom „28,237983 %“.
   Článok 2
   Najneskôr do 9. marca 2015 členské štáty pridelia dodatočné dovozné práva vyplývajúce zo zmeny spôsobenej článkom 1 (ďalej len„dodatočné dovozné práva“) prevádzkovateľom, ktorí požiadali o dovozné práva v zmysle nariadenia (ES) č. 431/2008 na obdobie dovoznej colnej kvóty od 1. júla 2014 do 30. júna 2015 a ktorým boli tieto práva pridelené.
   Dodatočné dovozné práva, ktoré sa majú prideliť týmto prevádzkovateľom, predstavujú 1,139473 % požadovaných množstiev.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. februára 2015
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Vykonávacie nariadenie Komisie (EÚ) č. 720/2014 z 27. júna 2014 o prideľovaní dovozných práv pre žiadosti podané na obdobie od 1. júla 2014 do 30. júna 2015 v rámci colnej kvóty otvorenej nariadením (ES) č. 431/2008 pre mrazené hovädzie mäso (Ú. v. EÚ L 190, 28.6.2014, s. 65).
   
      (3)  Nariadenie Komisie (ES) č. 431/2008 z 19. mája 2008, ktorým sa otvára a ustanovuje správa dovozných colných kvót pre mrazené hovädzie mäso, na ktoré sa vzťahuje číselný znak KN 0202, a pre výrobky, na ktoré sa vzťahuje číselný znak KN 0206 29 91 (Ú. v. EÚ L 130, 20.5.2008, s. 3).